DECRETO 67/2007, do 22 de marzo, polo que se regula o Catálogo Galego de Árbores Senlleiras.
CONSELLERÍA DE MEDIO AMBIENTE E DESENVOLVEMENTO SOSTIBLE — I. DISPOSICIÓNS XERAIS — 17/04/2007

A Lei estatal 4/1989, do 27 de marzo, de conservación dos espazos naturais e da fauna e flora silvestres establece a obriga das administracións públicas de adoptar as medidas necesarias para garantir a conservación das especies da flora e da fauna que viven en estado silvestre no territorio español, prestando especial atención ás especies autóctonas. O artigo 21.2º desta lei sinala que as comunidades autónomas con competencia exclusiva en materia de espazos naturais protexidos, e con competencia para ditar normas adicionais de protección en materia de ambiente, poderán establecer, ademais das figuras de protección previstas na lei estatal, outras diferentes regulando as súas correspondentes medidas de protección.
A Lei 9/2001, do 21 de agosto, de conservación da natureza, no seu título II, da fauna e flora, establece as medidas necesarias para garantir a conservación dos hábitats naturais e das especies da flora e fauna, con especial atención ás especies autóctonas e ás ameazadas, para o que se crean o Catálogo Galego de Especies Ameazadas e o Rexistro de Especies de Interese Galego.
Doutra banda, esa norma galega considera que o interese científico, estético ou monumental e ornamental dalgúns exemplares existentes en Galicia, de calquera especie botánica autóctona ou foránea, ou de agrupacións destes, aconsella que as normas protectoras se fagan extensivas a este tipo de árbores, xa que constitúen un patrimonio cultural valioso, de interese público, e irrecuperable no caso da súa destrución.
En Galicia xa se teñen declarado tres Monumentos Naturais pola presenza de árbores monumentais coma son: «Fraga de Catasós», no Concello de Lalín (provincia de Pontevedra), na que medran castiñei
ros dos máis grandes de Europa; «Souto da Retorta», no Concello de Viveiro (provincia de Lugo), que inclúe entre os seus exemplares o que probablemente sexa o eucalipto branco de maior tamaño dos cultivados no continente europeo; e o «Souto de Rozabales», no Concello de Manzaneda (provincia de Ourense), onde poden contemplarse castiñeiros de extraordinarias dimensións e beleza.
Pero con independencia de que os exemplares ou as agrupacións deles poidan atoparse en espazos protexidos ou se lles poidan aplicar réximes específicos de protección, como os de monumento natural ou paisaxe protexida, entre outros, a Lei 9/2001, do 21 de agosto, de conservación da natureza, no seu artigo 52, procedeu á creación do Catálogo Galego de Árbores Senlleiras de Galicia, no cal se incluirán aqueles exemplares ou mouteiras cuxa conservación sexa necesario asegurar polos seus valores naturais, culturais, científicos, didácticos, estéticos ou paisaxísticos, sinalando que nos exemplares ou mouteiras incluídas no catálogo poderán levarse a cabo, logo de autorización da Consellería de Medio Ambiente e Desenvolvemento Sostible, todo tipo de tratamentos silvícolas e actuacións encamiñadas á súa protección, conservación e mellora.
Procede, polo tanto, non só aprobar o Catálogo Galego de Árbores Senlleiras no cal se establecerán as árbores e formacións singulares merecedoras dun ámbito especial de protección senón tamén regular o procedemento para a inclusión destas árbores e formacións no dito catálogo, coa finalidade de protexelos de posibles riscos e ameazas, garantindo a súa conservación.
Na súa virtude, por proposta do conselleiro de Medio Ambiente e Desenvolvemento Sostible, de acordo co ditame do Consello Consultivo de Galicia e logo de deliberación do Consello da Xunta de Galicia, na súa reunión do día vinte e dous de marzo de dous mil sete,
DISPOÑO:
Capítulo I
Disposicións xerais
Artigo 1º.-Obxecto.
Este decreto ten por obxecto aprobar o Catálogo Galego de Árbores Senlleiras, regular o procedemento para a inclusión destas árbores e formacións singulares no dito catálogo, así como establecer o réxime xurídico básico para as árbores e formacións que se inclúen nel.
Artigo 2º.-Árbores e formacións senlleiras.
Terán a consideración de senlleiras as árbores e as formacións de calquera especie, tanto autóctona como foránea, situadas en terreos de propiedade pública ou privada, que sexan merecentes de medidas específicas de protección en atención ás excepcionais características do seu porte, dendrometría, idade, rareza, significación histórica ou cultural, interese científico, educativo, estético, paisaxístico
ou calquera outra circunstancia que as faga merecentes dunha especial protección.
Capítulo II
Catálogo Galego de Árbores Senlleiras
Artigo 3º.-Aprobación do Catálogo Galego de Árbores Senlleiras.
Apróbase o Catálogo Galego de Árbores Senlleiras, como rexistro público de carácter administrativo dependente da Dirección Xeral de Conservación da Natureza, no cal se inclúen todas aquelas árbores e formacións excepcionais merecentes de protección sinalados nos anexos I e II.
Artigo 4º.-Procedemento de catalogación e descatalogación.
1. A inclusión ou exclusión das árbores e das formacións de calquera especie no catálogo farase mediante orde da Consellería de Medio Ambiente e Desenvolvemento Sostible.
2. A iniciación do procedemento de catalogación ou descatalogación farase de oficio pola consellería ou por instancia de parte.
3. Poderán instar o inicio do devandito procedemento as persoas propietarias das árbores ou formacións, outras administracións públicas, centros de investigación ou asociacións e entidades privadas ou públicas que teñan entre os seus fins estatutarios a protección da natureza, mediante a presentación do modelo de solicitude de inclusión que figura no anexo III acompañado da memoria xustificativa e de toda a información adicional da súa condición de senlleiro.
Esta solicitude poderase presentar en calquera das dependencias sinaladas no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común. As solicitudes dirixiranse ao director xeral de Conservación da Natureza.
4. No caso de que a documentación presentada sexa insuficiente, a Dirección Xeral de Conservación da Natureza requirirá o interesado, conforme prevé o artigo 71 da Lei 30/1992, do 26 de novembro, de réxime xurídico das administracións públicas e do procedemento administrativo común para que, nun prazo de dez días, emende a falta ou achegue os documentos preceptivos, coa indicación de que se así non o fixese, teráselle por desistido da súa petición, logo da resolución ditada en tal sentido.
5. Previamente á catalogación daráselles audiencia ás persoas propietarias dos exemplares ou os seus representantes, e solicitarase informe ao Comité das Árbores Senlleiras.
6. Este procedemento terá un prazo máximo de seis meses contados:
-Naqueles procedementos iniciados de oficio pola Administración, a partir desde a data do acordo de iniciación.
-Naqueles procedementos iniciados por instancia de parte (as persoas propietarias particulares, outras administracións...,) desde a data en que a correspondente solicitude tivese entrada na consellería competente en materia de biodiversidade.
7. Transcorrido o prazo de seis meses referido no punto anterior sen que a Administración teña resolto o procedemento, haberá que aterse en materia de silencio administrativo, ao disposto nos artigos 43 e 44 da Lei 30/1992, do 26 de novembro, de réxime xurídico das administracións públicas e do procedemento administrativo común.
8. A iniciación do procedemento de catalogación dun exemplar ou formación implica que lle serán de aplicación, inmediata e provisionalmente, as medidas de protección establecidas neste decreto.
9. A descatalogación producirase coma consecuencia da morte biolóxica ou da perda dos valores que motivaron a súa inclusión.
Capítulo III
Comité das Árbores Senlleiras
Artigo 5º.-Creación do Comité das Árbores Senlleiras.
1. Crease o Comité das Árbores Senlleiras coma órgano consultivo da Dirección Xeral de Conservación da Natureza nesta materia.
2. Este comité constitúese como órgano de asesoramento en relación coas inclusións, exclusións e as diferentes actuacións que se levarán a cabo no contorno destes exemplares.
3. O Comité das Árbores Senlleiras estará formado polos seguintes membros:
-A Presidencia exerceraa a persoa encargada da Dirección Xeral da Conservación da Natureza.
-Unha persoa que represente a Dirección Xeral da Conservación da Natureza, que exercerá as funcións de secretaría.
-Unha persoa que represente a Dirección Xeral de Patrimonio Cultural.
-Unha persoa que represente a Dirección Xeral de Montes e Industrias Forestais.
-Unha persoa que represente a cada unha das tres universidades galegas que elas mesmas designen.
-Unha persoa que represente o Centro de Investigacións Ambientais de Lourizán.
-Unha persoa que represente as asociacións que teñan coma finalidade a protección, conservación ou divulgación das árbores senlleiras.
-Unha ou varias persoas expertas que a Dirección Xeral de Conservación da Natureza considere necesario.
Artigo 6º.-Funcións do Comité das Árbores Senlleiras.
O Comité das Árbores Senlleiras terá particularmente as seguintes funcións:
a) Establecer os criterios de inclusión no catálogo, atendendo aos indicadores relacionados cos méritos recollidos no artigo 2º.
b) Propoñer a catalogación ou descatalogación das árbores e formacións senlleiras, con base en información debidamente documentada.
c) Emitir informe sobre as solicitudes de catalogación presentadas. Estes informes serán preceptivos e non vinculantes, e serán emitidos polo Comité das árbores senlleiras no prazo máximo de quince días desde a súa solicitude.
d) Emitir informe sobre os diferentes plans de xestión que se elaboren para cada un dos exemplares e formacións catalogados.
e) Aconsellar sobre as medidas de conservación e emitir informe sobre os diferentes tratamentos fitosanitarios que se leven a cabo.
Artigo 7º.-Funcionamento do Comité das Árbores Senlleiras.
1. O comité reunirase ordinariamente con periodicidade anual ou de xeito extraordinario, cando sexa convocado polo seu presidente.
2. O réxime de funcionamento do Comité das Árbores Senlleiras axustarase ao previsto no capítulo II do, título II da Lei 30/1992, do 26 de novembro, de réxime xurídico das administracións públicas e do procedemento administrativo común.
Capítulo IV
Xestión, protección e aproveitamento
Artigo 8º.-Medidas de xestión.
1. Para as árbores e formacións senlleiras que o requiran elaboraranse plans de xestión encamiñados á súa conservación, restauración e mellora. Estes plans serán elaborados pola Dirección Xeral de Conservación da Natureza ou polas persoas propietarias dos terreos onde se asentan, debendo ser aprobados, neste último caso, pola Dirección Xeral de Conservación da Natureza. Estes plans de xestión serán revisados coa periodicidade que neles se determine.
2. De ser necesario poderase establecer unha área de protección, que abranguerá o contorno inmediato das árbores, das mouteiras ou das formacións senlleiras. Esta área de protección establecerase nos plans de xestión sinalados no parágrafo anterior.
3. Cando as árbores ou formacións senlleiras se atopen dentro de espazos naturais protexidos, os plans rectores de uso e xestión ou os plans de conservación recollerán as medidas necesarias para a preservación destes elementos senlleiros.
Artigo 9º.-Protección.
1. As árbores e formacións senlleiras que se inclúan no catálogo considéranse protexidas para todos os efectos.
2. A protección implica a prohibición de calquera acción que poida afectar negativamente a súa integridade, a súa saúde e a súa aparencia. No caso de formacións naturais esta protección entenderase aplicable tamén a todo o seu cortexo florístico.
3. Os proxectos cuxa execución poida ameazar os valores naturais, culturais, científicos, didácticos ou doutra orde, de árbores ou formacións senlleiras necesitarán autorización administrativa previa da Dirección Xeral de Conservación da Natureza.
4. A realización de actuacións coma podas ou tratamentos fitosanitarios, cando sexan necesarias para a conservación do propio exemplar ou cando exista un perigo para a saúde pública e a seguridade das persoas, necesitará autorización administrativa previa da Dirección Xeral de Conservación da Natureza.
Artigo 10º.-Réxime de axudas.
1. A Consellería de Medio Ambiente e Desenvolvemento Sostible poderá establecer un réxime de axudas económicas encamiñadas á súa conservación, protección e mellora ou, se é o caso, para realizar tratamentos fitosanitarios ou silvícolas de mantemento.
2. Así mesmo, poderase subscribir coas persoas propietarias convenios, os cales se axustarán ao disposto na súa normativa de aplicación, en que se consideren aspectos relacionados co uso público destes elementos singulares como o réxime de visitas, o acondicionamento de accesos e outros.
Artigo 11º.-Aproveitamentos.
Nos exemplares ou mouteiras incluídos no catálogo poderán seguirse levando a cabo os aproveitamentos que sexan compatibles coa conservación dos valores polos que estes exemplares foron declarados, de acordo co artigo 52 da Lei 9/2001, do 21 de agosto, de conservación da natureza.
Artigo 12º.-Servidumes.
Segundo establece o artigo 28 da Lei 9/2001, do 21 de agosto, de conservación da natureza, poderanse declarar as servidumes necesarias para a instalación e conservación de sinais indicadores da condición de árbores e formacións senlleiras, incluídas nun espazo natural protexido dos previstos no artigo 9 da Lei 9/2001, do 21 de agosto.
Capítulo V
Infraccións e sancións
Artigo 13º.-Infraccións e sancións.
As infraccións administrativas cometidas contra o disposto neste decreto sancionarase de acordo co que prevé a Lei 9/2001, do 21 de agosto, de conservación da natureza e demais normativa que lles sexa de aplicación.
Artigo 14º.-Procedemento sancionador.
O procedemento sancionador por incumprimento das obrigas establecidas neste decreto rexerase polo establecido na Lei 30/1992, do 26 de novembro,
de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, e polo Real decreto 1398/1993, do 4 de agosto, polo que se aproba o Regulamento do procedemento para o exercicio da potestade sancionadora.
Disposicións adicionais
Primeira.-Cando se produza a morte biolóxica dun exemplar catalogado os seus restos conservarán a súa protección cando así o aconselle o seu interese científico, cultural ou histórico.
Segunda.
1. A Consellería de Medio Ambiente e Desenvolvemento Sostible da Xunta de Galicia asumirá a propiedade e xestión dos elementos catalogados que lle sexan doados ou cedidos polas persoas propietarias, conforme cos termos previstos na Lei 3/1985, do 12 de abril, do patrimonio da comunidade autónoma galega e no Decreto 50/1989, do 9 de marzo, polo que se aproba o Regulamento para a execución da Lei 3/1985, do 12 de abril.
2. As transmisións onerosas inter vivos dos exemplares catalogados, incluídos nalgún dos espazos naturais protexidos previstos no artigo 9 da Lei 9/2001, do 21 de agosto, estarán suxeitas aos dereitos de tanteo e retracto por parte da Administración autonómica. Estes dereitos exerceranse do xeito indi
cado no artigo 27 da Lei 9/2001, do 21 de agosto, de conservación da natureza.
Terceira.-A Consellería de Medio Ambiente e Desenvolvemento Sostible actualizará de forma periódica o inventario do Catálogo Galego de Árbores Senlleiras.
Disposición derrogatoria
Única.-Quedan derrogadas todas as disposicións de igual ou inferior rango que se opoñan ao establecido neste decreto.
Disposicións derradeiras
Primeira.-Autorízase ao conselleiro de Medio Ambiente e Desenvolvemento Sostible para ditar cantas disposicións complementarias necesite o desenvolvemento e execución deste decreto.
Segunda.-Este decreto entrará en vigor aos vinte días seguintes ao da súa publicación no Diario Oficial de Galicia.
Santiago de Compostela, vinte e dous de marzo de dous mil sete.
Emilio Pérez Touriño
Presidente
Manuel Vázquez Fernández
Conselleiro de Medio Ambiente e Desenvolvemento
Sostible
ANEXO I
Árbores Senlleiras
Código
Nome da árbore
Especie
Lugar
Concello
1A
«Perona» do Paseo da Ferradura
Abies nordmanniana (Steven) Spach
Paseo da Ferradura
Santiago de Compostela (C)
2A
Pradairo da Igrexa de Vilarpandín
Acer pseudoplatanus L.
Vilarpandín
Navia de Suarna (LU)
3A
«Pravia» de Vilalba
Acer pseudoplatanus L.
Praza Suso Gayoso
Vilalba (LU)
4A
Castiñeiro de Indias do Xardín Artístico de Padrón
Aesculus hippocastanum L.
Xardín Artístico de Padrón
Padrón (C)
5A
Ameneiro do Pazo de Maside
Alnus glutinosa (L.) Gaernt.
Pazo de Maside
Pantón (LU)
6A
Araucaria do Brasil do Parque de Caldas de Reis
Araucaria angustifolia (Bertol.) O. Kuntze
Parque de Caldas
Caldas de Reis (PO)
7A
Araucaria Araucana do Castelo de Soutomaior
Araucaria araucana (Mol.) K. Koch
Castelo de Soutomaior
Soutomaior (PO)
8A
Araucaria Excelsa da Casa de Tenreiro
Araucaria heterophylla (Salisb.) Franco
Casa Tenreiro
Pontedeume (C)
9A
Érbedo do Pazo de Mariñán
Arbutus unedo L.
Pazo de Mariñán
Bergondo (C)
10A
Calocedro do Pazo de Torrecedeira
Calocedrus decurrens (Torr.) Florin
Pazo de Torrecedeira
Redondela (PO)
11A
Camelia «Pantalóns» do Pazo de Lens
Camellia japonica L.
Pazo de Lens-Ames
Ames (C)
12A
Camelia do Pazo de Santa Cruz
Camellia japonica L.
Pazo de Santa Cruz
Vedra (C)
13A
Camelias do Pazo de Torres Agrelo
Camellia japonica L.
Pazo Torres de Agrelo
Redondela (PO)
14A
Matusalén de Camelias do Pazo de Castrelos
Camellia japonica L.
Pazo de Castrelos
Vigo (PO)
15A
Camelia Reticulada do Pazo de Oca
Camellia reticulata Lindl.
Pazo de Oca
A Estrada (PO)
16A
Camelia Sasanqua do Pazo de Torres Agrelo
Camellia sasanqua Thunberg.
Pazo Torres de Agrelo
Redondela (PO)
17A
Pacana de Illinois do Pazo de Mariñán
Carya illinoensis (Wangenh.) C. Koch.
Pazo de Mariñán
Bergondo (C)
18A
Castiñeiro da Capela
Castanea sativa Mill.
A Capela
Begonte (LU)
19A
Castiñeiro do Val da Fonte
Castanea sativa Mill.
O Val da Fonte
Folgoso do Courel (LU)
20A
Castiñeiro de Pumbariños
Castanea sativa Mill.
Souto de Rozabales
Manzaneda (OU)
21A
Castiñeiro do Mola
Castanea sativa Mill.
Souto de Mola
A Mezquita (OU)
22A
Castiñeiro da Ribeira
Castanea sativa Mill.
Souto da Ribeira
A Mezquita (OU)
23A
Castiñeiro do Souto da Ramigoa
Castanea sativa Mill.
Souto da Ramigoa
Nogueira de Ramuín (OU)
24A
Castiñeiro da Regadiña
Castanea sativa Mill.
A Regadiña
A Pobra de Trives (OU)
25A
Castiñeiros de Peninvello
Castanea sativa Mill.
Finca da Cerca
Xinzo de Limia (OU)
26A
Casuarinas da Alameda da Praza de Compostela
Casuarina equisetifolia J.R. & G. Forst.
Praza de Compostela
Vigo (PO)
Código
Nome da árbore
Especie
Lugar
Concello
27A
Cedros do Himalaia dos Xardíns de Vicenti
Cedrus deodara (D. Don) G. Don
Xardíns de Vicenti
Pontevedra (PO)
28A
Cedro do Líbano do Pazo de Lourizán
Cedrus libani A. Rich.
Pazo de Lourizán
Pontevedra (PO)
29A
«Coroa de Cristo» do Xardín Histórico de Padrón
Cercis siliquastrum L.
Xardín artístico de Padrón
Padrón (C)
30A
Camecíparis de Lawson da Casa da Puebla
Chamaecyparis lawsoniana (A. Murr.) Parl.
Casa da Puebla do Incio
O Incio (LU)
31A
Camecíparis de Lawson do Castelo de Soutomaior
Chamaecyparis lawsoniana (A. Murr.) Parl.
Castelo de Soutomaior
Soutomaior (PO)
32A
Alcanforeiros do Pazo de Rubiáns
Cinnamomum camphora (L.) Siebold
Pazo de Rubiáns
Vilagarcía de Arousa (PO)
33A
Laranxo «Obsceno» do Pazo de Brandariz
Citrus aurantium L. var. corniculata Risso
Pazo de Brandaliz
Ortigueira (C)
34A
Criptomeria do Pazo de Santa Cruz
Cryptomeria japonica (L. f.) D. Don
Pazo de Santa Cruz
Vedra (C)
35A
Criptomeria do Castelo de Soutomaior
Cryptomeria japonica (L. f.) D. Don
Castelo de Soutomaior
Soutomaior (PO)
36A
Criptomeria Elegante do Pazo de Oca
Cryptomeria japonica (L. f.) D. Don Elegans
Pazo de Oca
A Estrada (PO)
37A
Cunninghamia do Pazo de Gondomar
Cunninghamia lanceolata (Lamb.) Hook. f.
Pazo de Gondomar
Gondomar (PO)
38A
Cunninghamia do Parque-Xardín de Caldas de Reis
Cunninghamia lanceolata (Lamb.) Hook. f.
Parque de Caldas
Caldas de Reis (PO)
39A
Ciprés de California da Misericordia
Cupressus macrocarpa Hartw.
Misericordia
Viveiro (LU)
40A
Ciprés de California do Pazo de Quintás
Cupressus macrocarpa Hartw.
Pazo de Quintáns
Meis (PO)
41A
Ciprés Mediterráneo da Capela do Salvador
Cupressus sempervirens L. Fastigiata
Mosteiro de Samos
Samos (LU)
42A
Eucaliptos do Pazo de Mariñán
Eucalyptus globulus Labill.
Pazo de Láncara ou Mariñán
Bergondo (C)
43A
Eucalipto da Casa de Reimunde
Eucalyptus globulus Labill.
Casa de Reimunde
Foz (LU)
44A
Avó do Eucaliptal de Chavín
Eucalyptus globulus Labill.
Souto da Retorta
Viveiro (LU)
45A
Eucaliptos do Paseo da Ferradura
Eucalyptus globulus Labill.
Paseo da Ferradura
Santiago de Compostela (C)
46A
Eucaliptos do Pazo de Castrelos
Eucalyptus globulus Labill.
Pazo de Castrelos
Vigo (PO)
47A
Eucalipto do Maná da Casa de Ordax
Eucalyptus viminalis Labill.
Casa de Ordax
Castro de Rei (LU)
48A
Faias do Pazo de Castrelos
Fagus sylvatica L.
Pazo de Castrelos
Vigo (PO)
49A
Figueira do Meco
Ficus carica L.
Monte Siradella
O Grove (PO)
50A
Figueria da Casa-Museo de Rosalía de Castro
Ficus carica L.
Casa-Museo Rosalía de Castro
Padrón (C)
51A
Freixo de Folla Estreita de Montepando
Fraxinus angustifolia Vahl.
O Val
Monforte (LU)
52A
Freixo de Porta
Fraxinus excelsior L.
Pista a Casa do Galo
Sobrado (C)
53A
Xinkgos do Pazo de Fonseca
Ginkgo biloba L.
Xardín do Pazo de Fonseca
Santiago de Compostela (C)
54A
Acivro do Pazo de Casanova
Ilex aquifolium L.
Pazo de Casanova
O Pino (C)
55A
Cocoteiro de Chile do Pazo de Meirás
Jubaea chilensis (Mol.) Baill
Pazo de Meirás
Sada (C)
56A
Tulipeiros de Virxinia do Pazo de Santa Cruz
Liriodendron tulipifera L.
Pazo de Ortigueira
Vedra (C)
57A
Tulipeiros de Virxinia do Pazo de Castrelos
Liriodendron tulipifera L.
Pazo de Castrelos
Vigo (PO)
58A
Magnolia Grandiflora de Santa Rita
Magnolia grandiflora L.
Cuartel vello Garda Civil
Narón (C)
59A
Magnolias Grandifloras do Pazo de Rubiáns
Magnolia grandiflora L.
Pazo de Rubiáns
Vilagarcía de Arousa (PO)
60A
Magnolia Grandiflora do Pazo de Santa Cruz
Magnolia grandiflora L.
Pazo de Santa Cruz
Vedra (C)
61A
Metasecuoia do Pazo de Lourizán
Metasequoia glyptostroboides H. Hu & Cheng
Pazo de Lourizán
Pontevedra (PO)
62A
Metrosideros Excelso do Xardín da Torre de Andrade
Metrosideros excelsus Soland. ex Gaertn.
Xardín da Torre de Andrade
Pontedeume (C)
63A
Metrosideros Excelso do Xardín da Policía da Coruña
Metrosideros excelsus Soland. ex Gaertn.
Xardín do Antigo Hospital
A Coruña (C)
64A
Oliveira do Paseo de Alfonso XII
Olea europaea L.
Paseo de Alfonso XII
Vigo (PO)
65A
Oliveiras do Cemiterio de Adina
Olea europaea L.
Cemiterio de Adina
Padrón (C)
66A
Palmeira Datileira do Mosterio de Herbón
Phoenix dactylifera L.
Mosteiro de Herbón
Padrón (C)
67A
Ombú do Centro Cultural de Santa Cruz
Phytolacca dioica L.
Centro cultural Santa Cruz-Oleiros
Oleiros (C)
68A
Ombú do Pazo de Santa Cruz
Phytolacca dioica L.
Pazo de Ortigueira
Vedra (C)
69A
Piñeiro Bravo de Leiro
Pinus pinaster Ait.
Leiro
Pontedeume (C)
70A
Piñeiro Manso dos Candeiras
Pinus pinea L.
Lugar do Castro
Ponteareas (PO)
71A
Piñeiro Insigne do Castelo de Santa Cruz
Pinus radiata D. Don
Castelo de Santa Cruz
Oleiros (C)
72A
Plátano de Sombra do Pazo de Dompiñor
Platanus hispanica Mill. ex Munchh.
Pazo de Dompiñor
O Incio (LU)
73A
Douglasia Verde do Pazo de Casanova
Pseudotsuga menziesii (Mirb.) Franco
Pazo de Casanova
O Pino (C)
74A
Carballo Albar da Praza do Campo Quindous
Quercus petraea (Mattusch.) Liebl.
Quindous
Cervantes (LU)
75A
Rebolo da Praza do Campo de Quindous
Quercus pyrenaica Will
Quindous
Cervantes (LU)
76A
Rebolo do Pazo da Pena
Quercus pyrenaica Will
Pazo da Pena
Manzaneda (OU)
77A
Carballo de Pazo de Vilardefrancos
Quercus robur L.
Pazo de Vilar de Arcos
Carballo (C)
Código
Nome da árbore
Especie
Lugar
Concello
78A
Carballo de Ramos
Quercus robur L.
Casa de Ramos
Taboada (LU)
79A
Carballo do Viño ou Carballo de Pelete
Quercus robur L.
O Pelete
A Lama (PO)
80A
Carballo da Capela de Santa Margarida
Quercus robur L.
Capela de Santa Margarida
Pontevedra (PO)
81A
Carballa da Rocha
Quercus robur L.
A Touza
Rairiz de Veiga (OU)
82A
Carballo do Pazo de Cartelos
Quercus robur L.
Pazo de Cartelos
Carballedo (LU)
83A
Carballo Grande de Bustelo de Abaixo
Quercus robur L.
Campo da Fonte
Carballedo (LU)
84A
Carballo da Casa do Herdeiro
Quercus robur L.
Casa de Herdeiro
Carballedo (LU)
85A
Carballos do Campo de Golf
Quercus robur L.
Campo de golf-Lugo
Lugo (LU)
86A
Carballo de Mede
Quercus robur L.
Bosque de Mede
Xermade (LU)
87A
Carballo da Casa Grande
Quercus robur L.
Praza do Carballo
Carballedo (LU)
88A
Carballo Grande do Mestre
Quercus robur L.
Á beira da N-540
Carballedo (LU)
89A
Carballo Grande de Reboreda
Quercus robur L.
Bosque de Caraveleira
A Porqueira (OU)
90A
Carballo Fastixiado do Pazo de Santa Cruz
Quercus robur L. Fastigiata
Pazo de Santa Cruz
Vedra (C)
91A
Carballo Fastixiado do Xardín Histórico de Padrón
Quercus robur L. Fastigiata
Xardín Artístico de Padrón
Padrón (C)
92A
Aciñeira de Covas
Quercus ilex L. subsp. ballota (Desf.) Samp.
Predio próximo ao cemiterio
Rubiá (OU)
93A
Sobreira de Valboa
Quercus suber L.
Os Hórreos
A Estrada (PO)
94A
Sobreira do Pazo de Valiñas
Quercus suber L.
Pazo de Valiñas
A Estrada (PO)
95A
Sobreira do Cristo de Arriba
Quercus suber L.
Praza pública
Redondela (PO)
96A
Sobreira da Casa do Tristo
Quercus suber L.
Casa do Tristo
A Pobra de Brollón (LU)
97A
Secuoias Vermellas do Xardín Histórico de Padrón
Sequoia sempervirens (D. Don) Endl.
Xardín Artístico de Padrón
Padrón (C)
98A
Secuoia Vermella do Castelo de Soutomaior
Sequoia sempervirens (D. Don) Endl.
Castelo de Soutomaior
Soutomaior (PO)
99A
Secuoia Xigante do Pazo do Casal
Sequoiadendron giganteum (Lindl.) Buchh.
Pazo do Casal
Bergondo (C)
100A
Taxodios do Xardín de Artime
Taxodium disticum (L.) Rich.
Xardín de Artime
Vilagarcía de Arousa (PO)
101A
Teixo do Pazo de Baldomir
Taxus baccata L.
Pazo de Baldomir
Bergondo (C)
102A
Teixo da Igrexa de Córneas
Taxus baccata L.
Cemiterio
Baleira (LU)
103A
Teixo da Casa de Tenreiro
Taxus baccata L.
Casa de Tenreiro-Pontedeume
Pontedeume (C)
104A
Tuia Xigante do Pazo de Torres Agrelo
Thuja plicata Don ex D. Don
Pazo de Torres de Agrelo
Redondela (PO)
105A
Tileiro Prateado da Alameda do Campo da Estrela
Tilia tomentosa Moench
Alameda do Campo da Estrela
Santiago de Compostela (C)
106A
Washingtonias Robustas do Pazo de Santa Cruz
Washingtonia robusta H.Wendl.
Xardín do Pazo de Santa Cruz de Ribadulla
Vedra (C)
ANEXO II
Formacións senlleiras
Código
Nome da formación
Especie
Lugar
Concello
1F
Buxal da Casa da Botana
Buxus sempervirens L.
Casa da Botana
Arzúa (C)
2F
Buxal do Pazo de Santa Cruz
Buxus sempervirens L.
Pazo de Santa Cruz
Vedra (C)
3F
Buxal do Pazo de Oca
Buxus sempervirens L.
Pazo de Oca
A Estrada (PO)
4F
Castiñeiros Xaponeses e Chineses do Pazo de Lourizán
Castanea crenata Sieb. & Zucc.; Castanea mollisima Blume Mill.
Pazo de Lourizán
Pontevedra (PO)
5F
Fraga de Catasós
Castanea sativa Mill.; Quercus robur L.
Pazo de Quintela
Lalín (PO)
6F
Souto de Rozabales
Castanea sativa Mill.
Souto de Rozabales
Manzaneda (OU)
7F
Carreira de Eucaliptos do Pazo de Barrantes
Eucalyptus globulus Labill.
Pazo de Barrantes
Ribadumia (PO)
8F
Eucaliptos do Pazo de Rubiáns
Eucalyptus globulus Labill.
Pazo de Rubiáns
Vilagarcía de Arousa (PO)
9F
Souto da Retorta
Eucalyptus globulus Labill.
Souto da Retorta
Viveiro (LU)
10F
Cipreses de California do Xardín do Malecón
Cupressus macrocarpa
Xardín do Malecón
Ortigueira (C)
11F
Mirtos do Pazo de Mariñán
Myrtus communis L.
Pazo de Mariñán
Bergondo (C)
12F
Retícula de Oliveiras do Pazo de Santa Cruz
Olea europaea L.
Pazo de Santa Cruz
Vedra (C)
13F
Palmeiral Canario dos Xardíns de Méndez Núñez
Phoenix canariensis Hort. ex Chabaud
Xardíns de Méndez Núnez
A Coruña (C)
14F
Palmeira do Senegal do Xardín Artístico de Padrón
Phoenix reclinata Jacq.
Xardín Artístico de Padrón
Padrón (C)
15F
Plátanos de Sombra do Pazo de Mariñán
Platanus hispanica Mill ex Muenchh.
Pazo de Mariñán
Bergondo (C)
16F
Plátanos de Sombra do Paseo do Espolón de Padrón
Platanus hispanica Mill ex Muenchh.
Paseo do Espolón
Padrón (C)
17F
Carballeira de Caldas de Reis
Quercus robur L.
Parque de Caldas
Caldas de Reis (PO)
18F
Carballeira de San Lourenzo de Trasouto
Quercus robur L.
San Lourenzo
Santiago (C)
19F
Teixedal de Casaio
Taxus baccata L.
Teixedal de Casaio
Carballeda de Valdeorras (OU)
20F
Cerreira dos Tileiros do Pazo de Oca
Tilia platyphyllos Scop.
Pazo de Oca
A Estrada (PO)
21F
Olmos do Xardín de San Carlos
Ulmus x hollandica Mill.
Xardín de San Carlos
A Coruña (C)
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA